CELEX: 22003A0925(11)
Language: mt
Date: 2002-12-19 00:00:00
Title: Il-ftehim bejn l-Unjoni Ewropea u r-Renju tan-Norveġja dwar il-parteċipazzjoni tar-Renju tan-Norveġja fil-Missjoni tal-Pulizija ta' l-Unjoni ta' l-Ewropa (EUPM) fil-Bosnja u l-Herzegovina (BiH)

Avviż Legali Importanti

|

22003A0925(11)

Official Journal L 239 , 25/09/2003 P. 0032 - 0034

		Il-ftehimbejn l-Unjoni Ewropea u r-Renju tan-Norveġja dwar il-parteċipazzjoni tar-Renju tan-Norveġja fil-Missjoni tal-Pulizija ta' l-Unjoni ta' l-Ewropa (EUPM) fil-Bosnja u l-Herzegovina (BiH)L-UNJONI EWROPEA,min-naħa l-waħda, uR-RENJU TAN-NORVEĠJA,min-naħa l-oħra,flimkien minn issa 'l quddiem imsejħa l-"Partijiet Parteċipanti",WARA LI QIESU- il-preżenza tal-Forza tan-Nazzjonijiet Uniti ta' Ħidma tal-Pulizija Internazzjonali (IPTF) fil-Bosnja u l-Herzegovina sa mis-sena 1996 u l-offerta ta' l-Unjoni Ewropea sabiex tiżgura, sa l-1 ta' Jannar 2003, is-segwiment ta' l-IPTF fil-Bosnja u l-Herzegovina,- l-aċċettazzjoni mill-Bosnja u l-Herzegovina ta' din l-offerta, bil-Bdil ta' l-Ittri tat-2 u l-4 ta' Marzu 2002, li jipprovdi, fost ħwejjeġ oħra, illi t-tim tal-pjanifikazzjoni ta' l-EUPM jiġi mogħti l-istatus li korrentement japplika għall-membri tal-Missjoni tal-Monitoraġġ ta' l-Unjoni Ewropea (EUMM) fil-Bosnja u l-Herzegovina,- l-adozzjoni mill-Kunsill ta' l-Unjoni Ewropea fil-11 ta' Marzu 2002 ta' l-Azzjoni Konġunta 2002/210/CFSP dwar il-Missjoni tal-Pulizija ta' l-Unjoni Ewropea [1] li tiddikjara illi l-membri Ewropej tan-NATO mhux membri ta' l-UE u l-Istati l-oħra li huma kandidati għall-adeżjoni ma' l-Unjoni Ewropea kif ukoll l-Istati Membri ta' l-OSCE mhux fil-UE, li korrentement jipprovdu l-persunal ta' l-IPTF, huma mistiedna li jikkontribwixxu għall-EUPM,- il-ftehim konkluż fl-4 ta' Ottubru 2002 bejn il-UE u l-Bosnja u l-Herzegovina dwar l-attivitajiet ta' l-EUPM fil-Bosnja u l-Herzegovina [2], inklużi d-disposizzjonijiet dar l-istatus tal-persunal ta' l-EUPM,FTIEHMU KIF ĠEJ:Artikolu 1Il-qafasIr-Renju tan-Norveġja għandu jassoċja lilu nnifsu mad-disposizzjonijiet ta' l-Azzjoni Konġunta 2002/210/CFSP dwar il-Missjoni tal-Pulizija ta' l-Unjoni Ewropea (EUPM) fil-Bosnja u l-Herzegovina inkluż l-Anness ta' magħha dwar il-prospett tal-missjoni għall-EUPM, adottati mill-Kunsill ta' l-Unjoni Ewropea fil-11 ta' Marzu 2002, skond id-disposizzjonijiet stabbiliti fl-Artikoli li ġejjin.Artikolu 2Il-persunal issekondat ma' l-EUPM1. Ir-Renju tan-Norveġja għandu jikkontribwixxi għall-EUPM b'sitt uffiċjali tal-pulizija issekondati u b'żewġ membri tal-persunal internazzjonali ssekondati. Dan il-persunal għandu jkun issekondat għall-minimu ta' sena, filwaqt li jitqies illi għandha tiġi żgurata r-rotazzjoni approprjata tal-persunal issekondat.2. Ir-Renju tan-Norveġja għandu jiżgura illi l-persunal issekondat ma' l-EUPM jidħol għall-missjoni tiegħu skond id-disposizzjonijiet ta' l-Azzjoni Konġunta 2002/210/CFSP.3. Ir-Renju tan-Norveġja għandu jgħarraf fil-ħin f'waqtu lill-EUPM u lis-Segretarjat Ġenerali tal-Kunsill ta' l-Unjoni Ewropea dwar kull bidla fil-kontribuzzjoni tiegħu għall-EUPM.4. Il-persunal issekondat ma' l-EUPM għandu jgħaddi minn eżami mediku estensiv, it-tilqim u jiġi ċċertifikat medikament b'saħħtu għax-xogħol minn awtorità kompetenti mir-Renju tan-Norveġja. Kopja ta' din iċ-ċertifikazzjoni għandha takkumpanja lill-persunal issekondat ma' l-EUPM.5. Ir-Renju tan-Norveġja għandu jġorr l-ispiża talli jibgħat l-uffiċjali u/jew il-persunal ċivili internazzjonali ssekondat minnu, inklużi s-salarji, l-indennizzi, l-ispejjeż mediċi, l-assigurazzjoni u l-ispejjeż tal-vjaġġi lejn u mill-Bosnja u l-Herzegovina.Artikolu 3L-istatus tal-persunal issekondat ma' l-EUPM1. Il-persunal issekondat ma' l-EUPM mir-Renju tan-Norveġja għandu jkun kopert, sal-31 ta' Diċembru 2002 skond il-ftehim li jkun japplika għat-tim tal-pjanifikazzjoni ta' l-EUPM, u mill-1 ta' Jannar 2003 skond il-ftehim konkluż fl-4 ta' Ottubru 2002 bejn l-Unjoni Ewropea u l-Bosnja u l-Herzegovina dwar l-attivitajiet ta' l-EUPM fil-Bosnja u l-Herzegovina.2. Ir-Renju tan-Norveġja għandu jkun responsabbli li jwieġeb għal kull pretensjoni marbuta mas-sekondar ta' membru tal-persunal ta' l-EUPM, minn jew li tirrigwarda lill-membru tal-persunal. Ir-Renju tan-Norveġja għandu jkun responsabbli li jressaq kull azzjoni kontra kontra membru ssekondat.3. Il-EUPM hija missjoni mhux armata u ta' hekk ma għandha l-ebda regoli ta' l-ingaġġ.4. L-uffiċjali tal-pulizija ssekondati għandhom jaħdmu fl-uniformijiet nazzjonali tagħhom. Il-berejiet u l-insinji għandhom ikunu pprovvduti mill-EUPM.Artikolu 4Il-katina tal-kmand1. Il-kontribuzzjoni tar-Renju tan-Norveġja lill-EUPM hija mingħajr preġudizzju għall-awtonomija tat-tiswir tad-deċiżjonijiet mill-Unjoni. Il-persunal issekondat mir-Renju tan-Norveġja għandu jwettaq id-dmirijiet tiegħu/tagħha skond l-interessi ta' l-EUPM.2. Il-persunal kollu ta' l-EUPM għandu jissokta taħt il-kmand sħiħ ta' l-awtoritajiet nazzjonali tiegħu/tagħha.3. L-awtoritajiet nazzjonali għandhom jittrasferixu l-kmand operazzjonali (OPCOM) lill-Kap tal-Missjoni/Kummissarju tal-Pulizija ta' l-EUPM, li għandu jeżerċita dan il-kmand fi struttura ġerarkika ta' kmand u ta' kontroll.4. Il-Kap tal-Misjoni/Kummissarju tal-Pulizija għandu jmexxi lill-EUPM u jassumi l-amministrazzjoni tagħha ta' min jum għal jum.5. Ir-Renju tan-Norveġja għandu jkollu l-istess drittijiet u obbligi fit-termini ta' l-amministrazzjoni ta' minn jum għal jum ta' l-operazzjoni bħall-Istati Membri ta' l-Unjoni Ewropea li jieħdu sehem fl-operazzjoni, skond l-Artikolu 8(2) ta' l-Azzjoni Konġunt 2002/210/CFSP. Dan għandu jsir fuq l-art fil-kors normali ta' l-operazzjoni, inkluż ġewwa l-kwartieri ġenerali tal-missjoni tal-pulizija.6. Il-Kap tal-Missjoni/Kummissarju tal-Pulizija ta' l-EUPM għandu jkun responsabbli mill-kontroll dixxiplinarju fuq il-persunal tal-missjoni. Meta tapplika, l-azzjoni dixxilinarja għandha tiġi eżerċitata mill-awtorita nazzjonali interessata.7. Għandu jiġi maħtur punt tal-kuntatt għall-kontinġent nazzjonali (NPC) mir-Renju tan-Norveġja sabiex jirrappreżenta l-kontinġent nazzjonali fil-missjoni tiegħu. Il-NPC għandu jirrapporta lill-Kap tal-Missjoni/Kummissarju tal-Pulizija ta' l-EUPM dwar materji nazzjonali u għandu jkun responsabbli mid-dixxiplina ta' minn jum għal jum tal-kontinġent.8. Id-deċiżjoni mill-Unjoni Ewropea sabiex ittemm l-operazzjoni għandha ssir wara konsultazzjoni mar-Renju tan-Norveġja, sakemm dan l-Istat ikun għadu jikkontribwixxi għall-EUPM fid-data tat-tmiem tal-missjoni.Artikolu 5It-tagħrif ikklassifikatIr-Renju tan-Norveġja għandu jieħu l-miżuiri approprjati sabiex jiżgura illi, meta t-tagħrif ikklassifikat ta' l-UE jgħaddi minn idejn il-persunal issekkondat tiegħu għall-EUPM, dan il-persunal jirrispetta r-regolamenti ta' sigurtà tal-Kunsill ta' l-Unjoni Ewropea, li jinsabu fid-Deċiżjoni tal-Kunsill 2001/264/KE [3].Artikolu 6Il-kontribuzzjonijiet għall-ispejjeż korrenti1. Ir-Renju tan-Norveġja għandu jikkontribwixxi l-ammont ta' EUR 25000 għall-ispejjeż korrenti ta' l-EUPM. Ir-Renju tan-Norveġja għandu jikkunsidra li jagħmel kontribuzzjonijiet addizzjonali ta' natura volontarja għal dawn l-ispejjeż korrenti, billi jqis il-mezzi tiegħu u l-livell tal-parteċipazzjoni.2. Għandu jiġi ffirmat arranġament bejn il-Kap tal-Missjoni/Kummissarju tal-Pulizija ta' l-EUPM u s-servizzi amministrattivi rilevanti tar-Renju tan-Norveġja dwar il-kontribuzzjonijiet tar-Renju tan-Norveġja għall-ispejjeż korrenti ta' l-EUPM. Dan l-arranġament għandu jinkludi d-disposizzjonijiet li ġejjin dwar:(a) l-ammont interessat, inklużi l-kontribuzzjonijiet addizzjonali possibbli ta' natura volontarja, jekk ikun hemm minnhom;(b) l-arranġamenti għall-ħlas u l-ġestjoni ta' l-ammont interessat;(ċ) l-arranġamentri tal-verifika li jkopru l-kontroll u l-verifika ta' l-ammont interessat, meta approprjat.3. Ir-Renju tan-Norveġja għandu jikkomunika formalment lill-EUPM u lis-Segretarjat Ġenerali tal-Kunsill ta' l-Unjoni Ewropea l-ammont totali tal-kontribuzzjoni tiegħu għall-ispejjeż korrenti sal-15 ta' Novembru 2002 u wara dan sa l-1 ta' Novembru ta' kull sena u għandu jikkonkludi l-arranġament finanzjarju sal-15 ta' Diċembru ta' kull sena.4. Il-kontribuzzjonijiet tar-Renju tan-Norveġja għall-ispejjeż korrenti ta' l-EUPM għandhom jiġu ddepożitati sal-31 ta' Marzu ta' kull sena fil-kont tal-bank li għandu jiġi indikat lil dan l-Istat.Artikolu 7In-nuqqas ta' ħarsienJekk waħda mill-Partijiet Parteċipanti tonqos milli tħares l-obbligi tagħha stabbiliti fl-Artikoli ta' qabel, il-Parti l-oħra għandu jkollha d-dritt li ttemm dan il-ftehim billi tagħti avviż ta' xahrejn.Artikolu 8Dħul fis-seħħDan il-Ftehim għandu jidħol fis-seħħ malli jkun iffirmau. Għandu jissokta fis-seħħ għat-tul taż-żmien tal-kontribuzzjoni tar-Renju tan-Norveġja lill-EUPM.Magħmul fi Brussel, fid-19 ta’ Diċembru 2002, fl-ilsien Ingliż f'erba' kopji.Għall-Unjoni Ewropea+++++ TIFF +++++Għar-Renju tan-Norveġja+++++ TIFF +++++[1] ĠU L 70, tat-13.3.2002, p. 1.[2] ĠU L 293, tad-29.10.2002, p. 2.[3] ĠU L 101, tal-11.4.2001, p. 1.--------------------------------------------------